《同范三哥访鉴长老鉴犍为人而挂锡金山》
宋代·周孚

愔愔山月照峨眉，未暇西游鬓已丝。胜日来陪巨卿友，莫年亲见德云师。

解除须发元非错，肯老山林更自奇。趺坐绳床两无语，此心真有几人知。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。